ارمنیستانین ایلک دؤولت باشقانی لئون تئر پتروسیان، آوروپا گوونلیک و امکداش‌لیق تشکیلاتی مینسک قروپونون گؤروشدوگو سندده‌کی شرط‌لر اساسیندا داغ‌لیق قاراباغ اطرافیندا ایشغال ائدیلن تورپاق‌لارین آذربایجانا قایتاریلماسی لازیم اولدوغونو سؤیله‌دی.
قونونون چؤزومونون تامامیله مینسک قروپونا باغلی اولدوغونو ایفاده ائدن تئر پتروسیان، "تورپاق‌لارین قایتاریلماسی قونوسو بیزلره یا دا آذربایجانا باغلی بیر مؤوضوع دئییل. بونو کؤنول‌لو اولا‌راق ائتمزسک، بیرگون بو تورپاق‌لار بیزدن تحریملرله آلینا‌جاق" دئیه دانیشدی.
ارمنی طرفی باکینی آلسا بئله دونیانین بونا ایجازه وئرمه‌یه‌جیینی سؤیله‌ین تئر پتروسیان، ارمنیستان دؤولتی‌نین توپلومو آجی‌لی و چتین، آنجاق گره‌کلی قرارلارا حاضرلاماسی لازیم اولدوغونا دقت چئکدی.
تئر پتروسیان، ارمنیستان پرزیدنتی سئرژ سارکیسیانین بو یولو ایزلمه‌سی دوروموندا اؤزونون ده یانیندا اولاجاغینی سؤزلرینه علاوه ائتدی.
سپوتنیک
